滿語

滿語（20px，羅馬轉寫：manju gisun）也號𡅏滿洲語，是滿族儂（舊底號𡅏滿洲儂）其語言，也是清朝其官方語言。

最早，滿清所有其官方文書都是獲滿語寫其。遘滿清入關以後，獲滿語共漢語齊寫，但是僅是有意思𣍐蜀樣其地方以滿語為主。不過受漢族文化其影響，敆滿清乾隆其辰候就有嘢価滿族儂僅仈講漢語，自家民族其語言講𣍐清楚了。遘1912年辛亥革命成功以後，滿族儂會驚受遘迫害，無敢講滿語。總款會仈講滿語其儂就罔變罔少了。今旦獲滿語做母語其儂僅有60隻儂，差不多都是老儂。不過，因為滿清最早其文書無幾隻儂看會會意，故此中國也開始保護滿語。中國共國際懸頂固有蜀陣儂着𡅏學這語言。

分類:語言